沈應奇

沈應奇，字天瑞，浙江寧波府人，明朝政治人物。

生平
父沈益，永樂間遷北京。應奇生七歲能大字，以“神童”科薦，得憲宗召試，本欲授中書舍人。内閣萬安奏道：「應奇尚年少，當令其讀書，不宜當官。」於是改送順天府學，師從楊守陳、豐熙學習《易經》。正德十四年（1519年），中式己卯科鄉試。《武宗實錄》修成，授中書舍人。六年任免，正待轉官而卒。（明）周希哲修，張時徹纂，嘉靖三十九年刻本，《寧波府志·卷三十七·雋異傳》：沈應奇，字天瑞，永樂間，父益代從父琦以閭右徙實京師。應奇生七歲能大字，以神童科薦，憲宗召試，命書皇帝字，應奇俯伏奏曰：書皇帝字，乞賜一几。上奇之，字復稱旨，命授中書舍人。時内閣萬安輒奏曰：應奇年穉，當令讀書，不宜使有官。遂改送順天府學賜廩之後師楊守陳、豐熙，授易，中正德己卯鄕試，與修《武宗實錄》成，復授中書舍人。六年會轉官卒。

參考文獻

Category:正德十四年己卯科順天鄉試舉人
Category:明朝中書舍人
Category:宁波人